  Анжелика Тихонова корреспондент 19-тӥ гудырикошконлы Удмуртиын коронавирусэн 27 выль висисьёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Висёнзы Ижкарын 13 улӥсьёслэн, Глазкарын куинь улӥсьёслэн, Дэри, Дэбес, Алнаш ёросъёсын быдэн кык улӥсьёслэн но Вавож, Глаз, Ува, Красногорск ёросъёсын быдэн одӥг улӥсьёслэн зэмаз. 32 адями йӧназ. Туннэ нуналлы Удмуртиын выль коронавирус инфекциен черлан 2 сюрс 876 учыръёс лабораториосын зэматэмын. Со пӧлысь 2 сюрс 346-ез йӧназы, 56-ез кулӥзы. Та дырлы 20 адямилэн тазалыксы секыт лыдъяське. Элькунын туэ тулыспалысен коронавирус инфекцилы 242 сюрс 580 эскеронъёс ортчытӥзы, со пӧлысь 1 сюрс 702-сэ – берло уй-нунал ӵоже.  Тегъёс: Ижкар висён Удмуртия коронавирус тазалыкезутён  